keskeisimmistä alkuperäiskansojen oikeuksia käsittelevistä sopimuksista. Sopimuksella on yhtymäkohtia myös muihin Suomen kansainvälisiin velvoitteisiin, joita on käsitelty luvussa 3.3. Strategian uudistamisessa on välttämätöntä kiinnittää huomiota myös muiden kansainvälisten 31 sopimusten saamelaisten perinteistä tietoa koskevien velvoitteiden yhtymäkohtiin ja yhteiseen toimeenpanoon.

Erityisesti saamelaisia koskevien tavoitteiden osalta toimenpide-esitykset 89 ja 91 kuuluvat työryhmän toimeksiannon piiriin. Maankäyttöä koskevien tavoitteiden toimeenpanemiseksi (89 ja 30) esitetään toimenpide-esityksiä työryhmän loppuraportin luvussa 3.4., joka käsittelee biodiversiteettisopimuksen Akwé: Kon -ohjeistusta ja luvussa 3.8, joka käsittelee työryhmän kannanottoa LuTU-toimintasuunnitelmaan. Tavoitteen 30 toimeenpano on alkanut saamelaisten kotiseutualueella Metsähallituksen toiminnassa Akwé: Kon -ohjeiden soveltamisella Hammastunturin erämaa-alueen hoito- ja käyttösuunnitelman laadinnassa. Myöhemmin Akwé: Kon -ohjeita sovelletaan uudistettavien ja uusien hoito- ja käyttösuunnitelmien laadinnassa.

Tavoitteen 91 toimeenpano on alkanut artikla 8(j)-työryhmän perustamisella. Työryhmän esitykset tavoitteen 91 toimeenpanemiseksi ovat luvussa 3.7. Tavoite käsittelee myös perinteisen tiedon hyödyntämistä. Perinteisen tiedon hyödyntämisen tulee tapahtua kestävällä ja eettisellä tavalla. Biodiversiteettisopimuksen eettistä menettelytapasääntöä, jota on käsitelty luvussa 3.1, tulisi noudattaa toiminnoissa, jotka hyödyntävät saamelaisten luonnon monimuotoisuuteen liittyvää perinteistä tietoa.

Tavoitteet 31 ja 32 käsittelevät poronhoidon yleisten harjoittamisedellytysten ja luonnon monimuotoisuuden turvaamista. Tavoitteet liittyvät saamelaisporonhoidon luonnon monimuotoisuuteen liittyvän perinteisen tiedon turvaamiseen yleisellä tasolla. Laidunkiertoon perustuvan poronhoidon harjoittaminen ja luonnon monimuotoisuuden säilyminen suojaavat ja turvaavat saamelaisporonhoidon luonnon monimuotoisuuteen liittyvän perinteisen tiedon säilymistä ja tavanomaista luonnonkäyttöä. Toimenpiteiden 31 ja 32 toteutuminen ovat jääneet saamelaisten kotiseutualueen osalta vähäiseksi voimavarojen vähäisyyden vuoksi eikä uudistettavissa lainsäädäntöhankkeissa ole kiinnitetty huomiota toimenpiteiden 31 ja 32 toteuttamiseen. Uusissa toimenpiteissä tulee kiinnittää erityistä huomiota siihen, että laiduninventointeja kehitettäessä huomioidaan saamelaisten tavanomainen luonnonkäyttö, perinteinen tieto laidunalueista ja porojen laiduntamisesta sekä kiinnitetään erityistä huomiota eri sidosryhmien vuorovaikutukseen ja tutkijoiden ja elinkeinonharjoittajien yhteistyöhön.

Porolaitumien kantokyvyn ja laidunkierron turvaaminen edellyttävät näiden huomioimista myös maankäytön suunnittelussa. Kaavoitus- ja maankäyttöhankkeet voivat muuttaa perinteistä laidunkiertojärjestelmää heikentäen myös laidunten tilaa. Akwé:Kon -ohjeita noudattamalla pystytään tunnistamaan eri hankkeiden haitalliset vaikutukset saamelaiskulttuurille ja porojen laidunkierrolle. Tavoitteen toteutumiselle on ratkaisevaa, että maankäytön suunnittelussa kiinnitetään kokonaisvaltaisesti huomiota eri hankkeiden kertyviin yhteisvaikutuksiin.

Strategian ja toimintaohjelman toteutumisen seurannasta vastaavat seurantaryhmä ja vastuuministeriöt, minkä johdosta työryhmä ei käsittele tavoitteiden toteutumista tätä laajemmin. Työryhmä kuitenkin toteaa, että saamelaisia koskevien tavoitteiden toteutuminen on jäänyt vähäiseksi ja toimeenpanoa on vaikeuttanut voimavarojen vähäisyys.

Biodiversiteettisopimuksen osapuolikokouksen päätöksiä artikla 8(j):hin liittyen on käsitelty luvussa 3.2. Työryhmä ei tässä yhteydessä toista osapuolikokouksen päätöksiä ja niiden pohjalta laadittuja esityksiä päätöksien kansalliseksi toimeenpanoksi. Työryhmä esittää, että strategian tarkistamisessa huomioidaan työryhmän esitykset COP-10 kokouspäätösten toimeenpanemiseksi